คาดกระแสเงินไหลออกใน 2Q65
20 มีนาคม 2565

คาดกระแสเงินไหลออกใน 2Q65
Fed ขึ้นอัตราดอกเบี้ย 25bps และคาดว่าอัตราดอกเบี้ยของ Fed จะอยู่ที่ 1.9% ในช่วงสิ้นปี 2565
ซึ่งสอดคล้องกับที่ตลาดคาดไว้ Fed คาดว่าอัตราดอกเบี้ยจะอยู่ที่ 1.9%/2.8%/2.8% ณ สิ้นปี 2565-67 ซึ่งสูงกว่าตัวเลขคาดการณ์ในการประชุมเมื่อเดือน ธ.ค.2564 ที่ 0.9%/0.6%/2.1% ในช่วงเวลาเดียวกัน นอกจากนี้ Fed ยังคาดว่าจะเริ่มลดงบดุลลงเกือบ 9 ล้านล้านดอลลาร์สหรัฐฯ ในการประชุมครั้งต่อไปในไตรมาส 2/2565 และจะมีการประกาศกรอบระยะเวลาและขนาดของการลดงบดุลในวันที่ 7 เม.ย.2565 การเคลื่อนไหวเชิงรุกดังกล่าวสะท้อนถึงความกังวลของ Fed ในการรับมือกับอัตราเงินเฟ้อ แม้มีการเร่งปรับขึ้นอัตราดอกเบี้ย แต่ Fed คาดว่าอัตราเงินเฟ้อจะยังสูงกว่าเป้าที่ตั้งไว้ที่ 2% ในปีนี้มากกว่า 2 เท่า ก่อนจะลดลงมาที่ 2.7% และ 2.3% ในปี 2566-67 เฟดคาดอัตราการว่างงานของสหรัฐฯ ปรับลดลงมาอยู่ที่ 3.5% ในปีนี้และคาดจะยังอยู่ในระดับเดิมในปีหน้า แต่คาดจะเพิ่มขึ้นเล็กน้อยมาอยู่ที่ 3.6% ในปี 2567 นอกจากนี้ Fed ยังปรับลดเป้า GDP ในปี 2565 ลงเป็น 2.8% จาก 4.0% หลังสะท้อนผลกระทบเชิงลบจากการปรับขึ้นอัตราดอกเบี้ยและปัจจัยเสี่ยงใหม่ต่อสภาวะเศรษฐกิจทั่วโลก
คาดตลาดจะผันผวนมากขึ้นในไตรมาส 2/2565
จากการปรับขึ้นอัตราดอกเบี้ยที่เร็วขึ้นและการลดงบดุล Fed funds futures คาดว่า Fed จะปรับขึ้นอัตราดอกเบี้ยเร็วขึ้นในไตรมาส 2/2565 โดยคาดจะมีการปรับขึ้น 50bps ในการประชุม FOMC 1 จาก 2 รอบ (วันที่ 4 พ.ค. หรือ 15 มิ.ย.) เราคาดว่า Fed จะเริ่มลดงบดุลในไตรมาส 2/2565 และคาดว่าอัตราลดจะสูงกว่าที่ 1.0-5.0 หมื่นล้านดอลลาร์ฯ/เดือน ระหว่างช่วงนโยบาย QT ครั้งก่อนตั้งแต่ปี 2560-61 เราพบว่าการขึ้นอัตราดอกเบี้ยของเฟดส่งผลกระทบต่อตลาดหุ้นน้อยกว่าเมื่อเทียบกับการลดงบดุล เราพบว่าตลาดหุ้นทั่วโลกปรับลดลงมากเมื่อ Fed เร่งการลดงบดุลในปี 2561 จากสภาพคล่องที่น้อยลงในตลาด ดัชนี MSCI DM/ MSCI EM/SET index ปรับลดลง 10.4%/16.6%/10.8% ตามลำดับ ในปี 2561 ในทางตรงกันข้าม ดัชนี USD index ปรับเพิ่มขึ้น 4.4% ในปี 2561 จากนโยบายการเงินที่เข้มงวดของ Fed เราคาดว่าประวัติศาสตร์จะซ้ำรอยอีกครั้งในไตรมาส 2/2565 และคาดว่านักลงทุนต่างชาติจะพลิกสถานะจากผู้ซื้อสุทธิที่ 1.10 แสนลบ. ในช่วง 3 เดือนที่ผ่านมา เป็นผู้ขายสุทธิจากแนวโน้มค่าเงินบาทที่อ่อนค่าลงเนื่องจาก Fed ออกนโนบายทางการเงินที่เข้มงวดอย่างต่อเนื่อง ขณะที่ธนาคารแห่งประเทศไทยจะคงอัตราดอกเบี้ยเพื่อสนับสนุนการเติบโต ทั้งนี้ การปรับลดประมาณการอัตราเติบโตของ GDP และกำไรสุทธิลงในไตรมาส 2/2565 ผลจากสงครามรัสเซีย-ยูเครน สภาวะเศรษฐกิจจีนที่ชะลอตัวลงและอัตราเงินเฟ้อที่ถูกกดดันมากขึ้นคาดจะเป็นอีกปัจจัยที่ผลักดันให้กระแสเงินไหลออกในไตรมาส 2/2565
แนะนำ “Profit taking” จาก upside ที่จำกัดต่อเป้า SET Index ของเราที่ 1,680 จุด
เราเชื่อว่า SET Index ที่ฟื้นตัวขึ้น 5% หลังแตะระดับต่ำสุดที่ 1,580 เมื่อสัปดาห์ก่อนรับรู้ความคาดหวังที่ว่าสงครามรัสเซีย-ยูเครนจะลดความรุนแรงลงแล้ว อย่างไรก็ดี เราเชื่อว่าเศรษฐกิจไทยและกำไรสุทธิของบริษัทจะได้รับผลกระทบจากสงครามรัสเซีย-ยูเครนในปีนี้จากราคาสินค้าโภคภัณฑ์ที่สูงขึ้นและจำนวนนักท่องเที่ยวขาเข้าที่ลดลง นอกจากนี้ การแพร่ระบาดของไวรัสโควิด-19 ในประเทศจีนคาดจะทำให้ห่วงโซ่อุปทานหยุดชะงัก และเพิ่มความกังวลเกี่ยวกับแนวโน้มการเติบโต และเนื่องจากเราคาดว่าจะเห็นกระแสเงินไหลออกจากต่างชาติในไตรมาส 2/2565 เราจึงคาดว่ากลุ่มส่งออกไทยจะได้ประโยชน์จากเงินบาทที่อ่อนค่าลงเมื่อเทียบกับดอลลาร์ฯ หุ้นกลุ่มส่งออกที่นักวิเคราะห์ของเราให้คำแนะนำ “ซื้อ” ได้แก่ ASIAN และ TU นอกจากนี้ นักลงทุนอาจใช้โอกาสนี้เพื่อ “ขายทำกำไร” สำหรับกลุ่มอิเล็กทรอนิกส์เพราะเราคาดว่า GDP ทั่วโลกที่ชะลอตัวลงจะกดดันรายได้ในระยะยาว
KS #KSecurities #หุ้น #ลงทุน #INVESTMENT #FED
เปิดพอร์ตลงทุน >> https://bit.ly/3eC98sz
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp